
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/22-003/1780
URBROJ: 251-13-11-16-22-2
Zagreb, 14. rujna 2022.
			
Z A P I S N I K

s 16. sjednice Vijeća Mjesnog odbora „Nikola Tesla“, održane 14. rujna 2022. u 18:00 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi vijeća: Margareta Čotić, Luka Kamenečki, Hrvoje Vraneš, Ivana Zovko i Ivan Žanić
Nenazočni članovi vijeća: Vanja Spirin i Dario Dedić

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve prisutne. Utvrđuje da je na sjednici prisutno 5 članova od ukupno 7 članova Vijeća Mjesnog odbora „Nikola Tesla“, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje zapisnik s 15. sjednice koji je prihvaćen bez rasprave i JEDNOGLASNO.

Predsjednica predlaže sljedeći:


DNEVNI RED

1. Aktualna problematika na području Mjesnog odbora „Nikola Tesla“
2. Pitanja, prijedlozi i obavijesti

koji je prihvaćen JEDNOGLASNO.


Ad 1.	Aktualna problematika područja Mjesnog odbora „Nikola Tesla“

Predsjednica informira nazočne o primljenim mailovima i ostvarenom u zadnjih mjesec dana:
· poslan podsjetnik (2.) za glavni projekt za 2054/1 i 2055/1
· dostavljene lokacije za koje je potrebno ozeleniti sadnjom stabala (Susedgradska ulica - k.č.1595, Krapinska ulica – k.č.1945, Kostelska ulica – k.č.6698, Lepoglavska ulica – k.č.1905, Krapinska ulica – k.č.6697/1, Zorkovačka ulica – k.č.2074/2, Brloška ulica – k.č.2134, Selska cesta – k.č.2055/1, Selska cesta – k.č.2054/1, Selska cesta – k.č.2116 i Selska cesta – k.č.2117/36)
· problematika dječjeg Parka u naselju 1. hrvatska štedionica; poligon je uništen, upoznavanje članova vijeća o svim mailovima građana i o svim postupcima i prijavama od strane predsjednice. Do trenutka sjednice nismo dobili odgovor od Usluga d.o.o. Pakrac o cijeni obnove poligona i informaciju da li će se pristupiti obnovi ili uklanjanju poligona.
· dopis vezan za Odluku Uprave društva Zagrebačkog holdinga d.o.o. (povećanje cijena)
· održana 6. koordinacija predsjednika Vijeća Gradske četvrti i predsjednika mjesnih odbora – prisustvo gospodina Danijela Markovića iz MUP-a (informacije predsjednicima o načinu rada, stanju kriminala, proceduri postupanja) te upoznavanje novih domara za područje Trešnjevke sjever. Od informacija važnih za Mjesni Odbor „Nikola Tesla“: do kraja ove godine bi trebala biti realizacija izrade pješačke staze u Kostelskoj ulici (nova staza, projekt vrijedan 100.000,00 kn), do kraja 2024. godine i obnova cijele Kostelske (uz implementaciju svih uzdignutih pješačkih prijelaza, horizontalne i vertikalne signalizacije, sharrows-a, projekt od više stotina tisuća kuna), u utorak 20.9.2022. bi trebala započeti cjelokupna obnova Okićke ulice (uz implementaciju svih uzdignutih pješačkih prijelaza, horizontalne i vertikalne signalizacije, sharrows-a te najvažnije, uz obnovu podzemne vodovodne mreže), projekt Zagrebačkih cesta, sljedeće godine bi trebalo pristupiti obnovi Parka u naselju 1. hrvatska štedionica, projekt vrijedan 1.050.000,00kn po staroj cijeni (očekuje se uvećanje od 20%) – kompletna obnova svih sprava, dodavanje novih sprava, izrada dodatnog dijela da „starije bebe“, sadnja stabala i kod sprava i na livadi koja okružuje bazen, postavljanje ulaznih vrata na svim ulazima u park
· dopis vezan uz deficitarne obrtničke djelatnosti, uz obvezu očitovanja do 29. rujna 2022. godine
· došla su sredstva za čišćenje Mjesnog odbora
· odgovor „BoxNow“ predstavnika uz molbu da se suvlasnici stanara zgrada na području mjesnog odbora ili bilo koji drugi objekt u privatnom vlasništvu koji bi bio zainteresiran za postavljanje „BoxNow“ paketomata da se jave na juraj.zivkovic@boxnow.hr ili + 38591 240 9195
· mail stanara u vezi smirenja prometa u Kostelskoj ulici i Zvečajskoj ulici, Vijeće je dogovorilo da treba krenuti u aktivnije podsjećanje gradskih ureda za što skorijom primjenom prijedloga Mjesnog odbora „Nikola Tesla“
· program Europskog tjedna mobilnosti koji će se održati u Gradu Zagrebu od 16 - 22. rujna 2022. a u kojem Grad Zagreb sudjeluje sa brojnim aktivnostima (sudjeluje i Mjesni odbor „Nikola Tesla“)
· mail stanara u vezi Prometnog zrcala Okićka – Zvečajska


Ad 2. Pitanja, prijedlozi i obavijesti

Raspravljalo se o problematici u vezi smještaja spremnika za komunalni otpad na javnoj površini za lokaciju Susedgradska ulica 1, dogovarale lokacije postavljanja obavijesti o javnoj tribini u vezi razvrstavanja komunalnog otpada (zgrada u Zorkovačkoj k.br. 2-4, Susedgradska ulica 1, oglasna ploča ispred Mjesnog odbora, oglasna ploča Kostelska ulica).
Nova sjednica je planirana za 3.10.2022.


Sjednica je završila u 19:15 sati.

